《南城咏古十六首 其七 云仙台》
元代·乃贤

台殿青冥外，团团海月凉。隔帘闻凤管，秉烛奏霓裳。

铜雀晨霞眩，金盘夕露瀼。仙人不复返，愁杀海生桑。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。